ཕྱི་ཟླ་བཞི་པའི་ཚེས་༤ཉིན་སོ་ལན་གྲོང་ཁྱེར་གྱི་གནམ་ཐང་དུ་༧གོང་ས་མཆོག་གདན་འདྲེན་ཞུ་བར་ཆེད་ཕེབས་གནང་།ཕྱི་ཟླ་དྲུག་པའི་ཚེས་གཅིག་ནས་ཚེས་༡༡བར་ཡུ་རོབ་རྒྱལ་ཁབ་ཏུ་གཏན་གཞི་བྱས་པའི་བོན་ཚོགས་ནས་མགྲོན་འབོད་གདན་ཞུས་བཞིན་དེར་ཕེབས་ཏེ་མ་ཏྲི་དང་སྐྱབས་འགྲོ་སོགས་ཀྱི་བཀའ་ཁྲིད་དང་མི་གྲངས་བརྒྱ་མ་ཟིན་ཙམ་ཞིག་ལ་སྐྱབས་འགྲོའི་སྡོམ་པ་ཡང་གནང་།ཕྱི་ཟླ་བདུན་པའི་ཚེས་༡༡ཉིན་༧སྐྱབས་རྗེ་ཡོངས་འཛིན་རིན་པོ་ཆེ་མཆོག་བལ་ཡུལ་ནས་རྒྱ་གར་སྨན་རིར་ཕེབས་པའི་ཕེབས་བསུའི་སྐབས་རིན་པོ་ཆེ་མཆོག་སྐུ་འཁོར་གྱིས་གྲོང་ཁྱེར་ཅན་དྷི་གར་ནས་ཕེབས་བསུ་ཞུས།ཕྱི་ཚེས་༡༤་ཉིན་༧སྐྱབས་རྗེ་ཡོངས་འཛིན་རིན་པོ་ཆེ་མཆོག་ལ་མཎྜལ་བརྟན་བཞུགས་བསྟར་ཕུལ་ཞུས།